**Д О К У М Е Н Т А Ц И Я**

**ЗА УЧАСТИЕ В ОТКРИТА ПРОЦЕДУРА ЗА ВЪЗЛАГАНЕ НА ОБЩЕСТВЕНА ПОРЪЧКА ЗА: „РЕХАБИЛИТАЦИЯ НА ВЪНШНИ ВОДОПРОВОДИ – ЗАХРАНВАЩИ ПОРТАЛ 3 И КЕЙОВО МЯСТО 17-2, „ПИЛОТСКА СТАНЦИЯ“, ВЪЗСТАНОВЯВАНЕ НА ПРОТИВОПОЖАРНИ ХИДРАНТИ И ВОДОПРОВОДНИ ШАХТИ, ПРИСТАНИЩЕ ВАРНА ЗАПАД”*,* С ПРОГНОЗНА СТОЙНОСТ ДО 400 000 ЛВ. БЕЗ ДДС.**

**Варна, 2019 г.**

**i. Общи условия**

**1. Възложител**

Възложител на настоящата поръчка е Генерален директор ДП „Пристанищна инфраструктура”, чрез Директор Клон - ТП „Пристанище Варна”. Възложителят взема решение за откриване на процедура за възлагане на обществена поръчка, с което одобрява обявлението за обществена поръчка и документацията за участие в процедурата. Процедурата се открива на основание чл. 73, ал.1 във връзка с чл.18, ал.1, т.1 от ЗОП.

**2. Описание на предмета на обществената поръчка и техническа спецификация.**

Обекта, предмет на поръчката се намира на територията на Пристанище Варна - Запад и е разположен в три зони. Първия участък е западно от ЖП кантон до портал 3, втория е в южната част покрай оградата на кейово място 17-2 и третия участък е покрай оградата в тила от кейово място 2 до „Пилотска станция“.

ОПИСАНИЕ НА НАСТОЯЩОТО СЪСТОЯНИЕ НА ОБЕКТА

Състоянието на водопроводната мрежа в участъците - западно от ЖП кантон до портал 3, в южната част покрай оградата на кейово място 17-2 и покрай оградата в тила от кейово място 2 до „Пилотска станция“ на територията на Пристанище Варна-Запад е остаряло и не отговаря на действащите противопожарни норми. Поради дългогодишната си експлоатация тези водопроводи са с неработещи затворни механизми и са силно амортизирани, което влошава качеството на питейната вода, затова се налага подмяната им с нови полиетиленови водопроводи. В това си състояние, водопровода затруднява работата на експлоатационния персонал, както в нормална така и в аварийна ситуация. Ремонта на тези участъци изисква разрушаване и след това възстановяване на прилежащата асфалтобетонова и стоманобетонова настилка и конструкциите към тях.

Целта на ремонтните дейности е подобряване надеждността на водоподаването и осигуряване противопожарна безопасност в описаните зони.

 ОПИСАНИЕ НА ВИДОВЕТЕ РАБОТИ, ПРЕДМЕТ НА ДОГОВОРА

Предвижда се изпълнението на следните видове строително-монтажни работи:

Геодезическо заснемане на трасето на водопровода и изготвяне на екзекутивни чертежи в трите участъка от водопреносната мрежа на Пристанище Варна-Запад. Рязане на асфалтобетонова и стоманобетонова настилка с фугорез над трасето, където ще се положи новия водопровод. Технологично фрезоване на асфалтобетонова настилка с дебелина до 6 см, включително транспортиране на сметище и такса сметище. Демонтаж на съществуващи бетонови панели с размери 0,5/2,0/0,20 метра, вкл. транспортиране, подреждане и сортиране на депо до 200 метра. Разкъртване на съществуваща трошенокаменна настилка, включително натоварване и транспортиране на сметище и такса сметище. Ръчно и механизирано разбиване на стоманобетонови елементи, натоварване и извозване на сметище, вкл. такса сметище. Разбиване на водопроводна шахта с багер с хидрочук, натоварване и извозване на сметище, вкл. такса сметище. Преди направата на изкопите по трасето на водопровода ще се извърши ръчен изкоп за шурф за разкриване на съществуващи комуникации,за да се установят и сигнализират трайно на терена с оглед запазването им при извършване на изкопните работи. Ръчен и машинен изкоп в земни почви с ширина до 1.2 м и дълбочина до 1.5 м., вкл. натоварване и разтоварване на депо до 2 км. и разриване с булдозер. Машинен изкоп на земни почви на отвал, които ще се извъши обратна засипка на изкопа след полагане на пясъчната подложка и засипка на тръбата. Неплътно укрепване и разкрепване на изкопа по време на строително-монтажните работи. Укрепване на кабели в изкоп и запазване на цялостта им. Пробиване с къртица и изтегляне на метална тръба ф219х4, включително заваряване и полагане на антикорозионно покритие - ролята на тази тръба е да служи за обсадна при преминаването на тръбопровода под ЖП коловозите. Доставка и полагане на HDPE тръбa с диаметри от ф 90-160 PE 100 PN 16 SDR 11 и съответните фитинги към тях (фланшови накрайници, стоманени фланци, тройници, намалители, електро-заваряеми муфи и др.). Доставка и монтаж на чугунени шибърни кранове с диаметри от DN 80 - DN 150 PN 16 с гумени клинове по трасето на водопроводните участъци. Доставка и монтаж надземни хидранти DN80 PN16 всеки в комплект с пета, шибърен спирателен кран с гумиран клин F4 DN80, FF парче DN80/L300, охранително гърне и телескопичен шиш за DN80/L1550. Направа на ревизионна шахта ф1000 от бетонни пръстени с дълбочина до 2,0м с чугунен капак ф700 (типов капак D400), с усилен стоманобетонов фундамент. Доставка, полагане и уплътняване на пясък за подложка и засипка с минимум 15 см, под и над положените в изкопа тръби. Засипване тесни изкопи и трамбоване на пластове през 0,2м на земни почви с ръчна трамбовка. Полагане на сигнална лента в изкопа на около 50 см под кота терен. Направа на нови водопроводни шахти с размери - 2,0/2,0/1,7м с дебелина на стените и дъното 20 см. (с подложка от трошен камък, вкл. засипване, подравняване и уплътняване, подложен бетон C12/15 сулфатоустойчив, армировка от двойна скара N10, бетон С 20/25 сулфатоустойчив за изграждане на шахтата, чугунен капак ф700 (типов капак D400), пясък за обратна засипка около изградената шахта, обратен насип от земни почви и трамбоване през 0,2м около изградената шахта). Водочерпене по време на открития изкоп за полагането на тръбите и изработването на шахтите. Ръчно почистване наноси от съществуваща водопроводна шахта. Товарене и извозване на наноси на сметище, вкл. такса сметище. Изпитване и дизенфекция на новоизградените участъкови водопроводи. Направа на водопроводна връзка стар с нов водопровод към съответните участъци. Направа на бетонов кожух за плитко преминаване с бетон С 12/15. Доставка и погалагане и уплътняване на трошен камък 40-120см със средна дебелина от 40см за пласт. Доставка и погалагане и уплътняване на трошен камък 0-40мм със средна дебелина от 10см за пласт. Преди полагане на пластовете асфалтобетонова смес, да се осигури носимоспособности равност на основата от трошено-каменна настилка да се профилира и уплътни до достигане на необходимия еластичен модул за тежко натоварване. Полагане на два пласта асфалтобетон – неплътен асфалтобетон /биндер/ и полимермодифициран плътен асфалтобетон /износващ пласт/. Направа на първи и втори (свързващ) битумен разлив за връзка на отделните асфалтобетонови пластове, съгласно изискванията на ТС. Монтаж на съществуващи бетонови панели с размери 0,5/2,0/0,20 метра, вкл. товарене и транспортиране до мястото на монтаж. Направа на нова стоманобетонова настилка с дебелина 20 см., със сулфатоустойчив бетон C28/35, с водоплътност W=0.8. Възстановяване на стоманобетонова настилка с дебелина 20 см. /горна и долна скара N10/.

 ИЗИСКВАНИЯ ЗА КАЧЕСТВОТО НА МАТЕРИАЛИТЕ И ТЯХНОТО ВЛАГАНЕ НА ОБЕКТА

* **Демонтаж и монтаж на съществуващи бетонови панели с размери 0,50/2,00/0,20**

Преди демонтирането на панела, да се почисти добре фугата със съседните панели и да се вземат мерки за опазване на цялостта на елементите, както и при транпортирането и разтоварването им на депо.

* **Механизиран изкоп**

Изпълнителят трябва да използва за извършване на изкопните работи такава механизация и такива методи на работа, които да отговарят на изискванията на материалите, подлежащи на изкопаване. Той е отговорен за поддържането на качествата на подходящите материали така, че когато те бъдат вложени в насипа и уплътнени, същите ще бъдат в съответствие с изискванията на тази спецификация. Преди започване на изкопните работи Изпълнителят трябва да освободи зоната за работа от всички свободно течащи води. При извършване на изкопните работи трябва да бъде гарантирано максималното отводняване на изкоп по всяко време. Изпълнителят е задължен да изгради такива временни водоотводни съоръжения, които да гарантират бързото отвеждане на повърхностните и течащи води извън зоната на обекта. Изпълнителят трябва да осигури, монтира, поддържа и експлоатира такива помпи и оборудване, които могат да осигурят нивото на водите под това на основите на постоянните работи за разпоредения срок. При извършване на изкопните работи да се предприемат мерки за опазването на преминаващата надлъжно и напречно подземна инженерна индраструктура ВиК, Ел и др. Превозването на изкопаните материали до мястото на насипване или депониране трябва да продължи, докато на това място има достатъчен капацитет и достатъчно работеща, разстилаща и уплътняваща механизация, или не приключи съответния вид работа. Излишният подходящ материал, и всичкият неподходящ материал трябва да бъдат складирани на депа, осигурени от Изпълнителя. При извършване на изкопните работи не се допуска смесване на подходящ с неподходящ материал.

* **HDPE тръби и фитинги**

Материалът за производство на полиетиленови тръби за вода е предварително оцветен полиетилен с висока плътност (PE100 – трето поколение, според БДС EN12201-2). Произвежданите водопроводни тръби са черни на цвят със сини линии.

За да се запазят техническите си свойства, полиетиленовите тръби трябва да се ползват, транспортират и съхраняват съобразно следните инструкции:

* Тръбите и фитингите трябва да се транспортират с подходящи превозни средства с гладка товарна повърхност, която не позволява увреждането им.
* Тръбите и фитингите не трябва да бъдат влачени по повърхността на превозното средство. Ако по стената на тръбата има драскотина по-дълбока от 10% от дебелината на стената, се препоръчва замяната на съответната част.
* По време на съхранението на тръбите и фитингите не трябва да се огъват или увреждат. Такива проблеми са възможни, ако тръбите не са подредени правилно и до определена височина.Тръбите не трябва да се нареждат прави и една върху друга на височина над 1,5 м, като площите за съхраняване трябва да бъдат с равна повърхност , без камъни и остри предмети.Ако тръбите са произведени с неразделни фитинги, последните трябва да стърчат.
* Тръбите с различни диаметри трябва да се съхранявет отделно. Ако това е невъзможно, тръбите с по-голям диаметър трябва да се съхраняват най-отдолу в пакета.
* При съхранение за дълго време тръбите , навити на спирала, трябва да се съхраняват в хоризонтално положение.

Дългите , челно заварени или споени тръби, свързани над земята, могат да се полагат в тесни изкопи, след като бъдат оставени да се охладят. За правилното разпределение на натоварването върху тръбата, дъното на изкопа трябва да бъде равномерно и без камъни и други остри и твърди предмети. Необходимо е да се поставя слой пясък 10-15 см под и над тръбата, който осигурява равномерна опора на положената полиетиленова тръба.

При нормални температури полиетиленовите тръби могат да се огъват до радиус Rs, равен на 12-20 пъти външния им диаметър (DIN 16933). В случай че тръбите се доставят навити на спирала или върху макари, трябва да бъдат огъвани в посока на навивките.

Полиетиленът може да се заварява. Заваряването е процес на термично сплавяване с нагряване до 220°С на повърхносттите на кръговите отвори на съединяваните полиетиленови тръби до постигане на състояние на разтопеност на всяка контактна повърхност. След това двете повърхности се съединявт под контролиран натиск за определен период от време за охлаждане и чрез съединяване на молекулите на двете тръби с получава хомогенна заварка. Местата на съединяване са устойчиви на осово налягане и под налягане здравината им е сравнима с тази на тръбата.

За челно заваряване на полиетиленовите тръби е необходима специална машина с нагляваща плоча за нагряване на краищата на тръбата до точката на топене, които впоследствие се съединяват под налягане. Преди това краищата на тръбите се проверяват за съосие, стегнати в заваръчната машина се заглаждат с осигурено за целта подравняващо устройство. Щателно почистване на повърхностите, които ще се слепват. Краищата на тръбите се притискат към нагряващия елемент с необходимото налягане до момента в който съединяващите повърхности се стопят по цялата си обиколка и от външната и вътрешната част на тръбите се образува ивица разтопен материал с височина 2 мм. Налягането за изравняване се намаля почти до нула и започва да тече времето за нагряване.Нагряването без натиск продължава до разтапянето на необходимата полиетиленова маса около заваряваната площ. Краищата на тръбите са освобождават от от нагряващия елемент, който да докосва повърхностите за сплавяване и сплавяването, след което се извършва незабавно съединяване на тръбите при заваръчно налягане. Заваръчното налягане продължава през целия период на охлаждане. Времето за охлаждане, налягането за нагряване и заваряване и височината на образуваната заваръчна ивица зависят от параметрите на заваряваните тръби (диаметър, дебелина на стената)

При заваряване чрез стопяване се изисква специален агрегат за котролиране на заваряването, който изпраща топлинна енергия (прав ток) към специалния полиетиленов фитинг за стопяване. Фитингът представлява съединяващо приспособление с две гнезда с нагряващ елемент (реотан), оформен по повърхността за заваряване при точките на свързване. Когато двата подравнени края на тръбата се въведат в приспособлението и се подаде ток, топлината, генерирана в елемента, споява присъединените повърхности. Времето за спояване и подаване на ток, зависят от типа на фитинга и се регулират ръчно или автоматично контролно табло.

* **Монтаж на спирателна и регулираща арматура**

Тръбопроводната арматура е основен елемент от всяка тръбопроводна система. Използването й позволява да се осигури нормално функциониране на системата и подпомага безпроблемната експлоатация. Арматурата, използвана във водоснабдителните системи, включва комплект от устройства, предназначени за контрол, управление и регулиране на процесите и параметрите на потока. Подпомага се обслужването, ремонтът и се осигурява надеждна работа на системата.

За успешното изпълнение на всички тези функции водопроводната арматура следва да отговаря на редица изисквания, като например: да съответства на външните и вътрешните натоварвания на тръбопровода, осигурявайки херметичност, да притежава необходимите хидравлични, кавитационни и противокорозионни свойства, да отговаря на необходимите изисквания за надеждност и т. н.

В съответствие със своето предназначение тръбопроводната арматура принципно се подразделя на спирателна, предпазна, регулираща и контролна. Основно предназначение на спирателната арматура е за еднократно или периодично пускане и спиране на потока във водопровода или в част от него. Към спирателната арматура се причисляват шибърите, бътерфлай клапите, вентилите и спирателните кранове. Сред най-широко застъпените спирателни органи в тръбопроводните системи са шибърите.

* Шибърите

Широкото им разпространение се дължи на малкото им хидравлично съпротивление, малките габаритни размери, възможността за дистанционно управление, не строго определената посока на преминаване на флуида. С уплътнителните си пръстени дисковете прилягат към пръстените на тялото. Като недостатък на паралелните шибъри може да се посочи бързото износване на уплътнителните им повърхнини, тъй като при отваряне и затваряне те се трият една към друга и с течение на времето това води до образуването на неплътности. Затварящото тяло при клиновидните шибъри има формата на клин, образуван от два отделни диска, сключващи помежду си известен ъгъл.

За изработването на корпуса обикновено се използва чугун или стомана. От стомана обикновено се произвеждат шибърите, работещи при по-високи налягания. Шибърите могат да бъдат с ръчно, електрическо и хидравлично задвижване. Тези с ръчно задвижване се препоръчват в случаите, когато не се налага често затварянe на тръбопровода. При необходимост от системно отваряне и затваряна на тръбопровода се препоръчва използването на шибъри с електрическо задвижване. При използването на шибъри с големи диаметри се препоръчва да се предвидят байпасни линии. На байпасните линии се поставят шибъри с малки диаметри, които служат за изравняване на налягането преди и след спирателния орган. По този начин се улеснява отварянето на шибъра.

Обикновено присъединяването на шибъра към тръбопровода е посредством фланци. Сред основните предимствата на шибърите е добрата им херметичност. Като недостатъци могат да се посочат значителното тегло, габаритните размери, стойността и неравномерното нарастване на хидравличното съпротивление в процеса на затваряне.

Влаганата спирателна и регулираща арматура трябва да отгаваря на БДС 2732:1988 и да бъдат придружени с декларация за съответствие и с указания за прилагане на български език, съставени от производителя или от неговия упълномощен представител.

* **Монтаж надземен пожарен хидрант**

На първо място, стойката трябва да бъде поставена строго вертикално. В същото време тя трябва да бъде сигурна. Поставката (петата) може да бъде заварена или болтова.

След това на монтираната стойка, като се използва фланцова връзка, се монтира вертикален кран за хидрант, който е снабден със заварен фланец. Уплътнението се осигурява от специално уплътнение, изработено от синтетичен или модифициран каучук.

Хидрантът е изключително важен елемент за осигуряване на пожарна безопасност на сградите. Въпреки това, за да функционира устройството по предназначение и винаги е било готова за спешни ситуации, е необходимо строго да се спазват посочените по-горе указания за монтаж.

Влаганите надземни противопожарни хидранти трябва да отгаваря на БДС EN 14384:2005 и да бъдат придружени с декларация за съответствие и с указания за прилагане на български език, съставени от производителя или от неговия упълномощен представител.

* **Основа на пътни и улични настилки**

Трошеният камък трябва да отговаря на [БДС EN 13043:2005+AC:2005](http://www.bds-bg.org/standard/?national_standard_id=49811) и се полага върху суха и ненарушена основа на пътното легло. Уплътняването се извършва с валяк.

* **Битумен разлив**

Преди полагане на асфалтовата смес, върху добре почистена и обезпрашена основа се нанася бавно разпадаща се битумна емулсия за разлив при разход от 0.25 кг/м2 до 0.7 кг/м2. Битумната емулсия трябва да е в съответствие с [БДС EN 13808:2013](http://www.bds-bg.org/standard/?national_standard_id=85540) и ***„Техническа спецификация 2014г.”*** на АПИ.

* **Транспортиране на асфалтовите смеси**

 Необходимо е да се осигури достатъчна производителност на асфалтосмесителя, достатъчен брой транспортни средства и подходящи условия на складиране така, че необходимите количества смес да бъдат доставяни за осъществяване на непрекъснато полагане на асфалтовите смеси. Каросерията на превозните средства трябва да бъде напълно почистена преди натоварване със смес. Сместа се превозва така, че да бъде предпазена от замърсяване и десортиране.

 Транспортните средства трябва да бъдат експедирани за строителната площадка по такъв график и разпределение, че всички доставени смеси да бъдат положени на дневна светлина.

 Доставянето на сместа трябва да се извършва с еднаква скорост и в количества, съобразени с капацитета на оборудването за асфалтополагане и уплътняване.

 Трябва да се вземат всички необходими предварителни мерки за предпазване на сместа от атмосферни влияния и по време на транспортиране и престоя преди разтоварване (покриване).

 При доставянето на сместа в асфалтополагащата машина, тя трябва да бъде в температурните граници 14 º С от температурата на работната рецепта. Ако значителна част от доставената смес в машината не отговаря на изискванията, или в сместа има буци, трябва да се прекъсне асфалтополагането до вземането на необходимите мерки за спазване на изискванията в Спесификацията.

* **Полагане на aсфалтови смеси**

 Сместа трябва да бъде полагана върху предварително одобрена повърхност и само когато атмосферните условия са подходящи, и в съответствие със Техническа спецификация 2014 година. Ако положената смес не отговаря на изискванията, трябва да бъде изхвърлена.

 Сместа трябва да бъде положена по такъв начин, че да се намали до минимум броя на надлъжните фуги. По правило само една надлъжна фуга е разрешена, но се допуска включването и на втора асфалтополагаща машина.

 Ако по време на полагането, асфалтополагащата машина неколкократно спре поради недостиг на смес или асфалтополагащата машина престои на едно място за повече от 30 min. (независимо от причината), трябва да се изпълни напречна фуга в съответствие със Спесификацията. Полагането трябва да започне отново, когато е сигурно, че полагането ще продължи без прекъсвания и когато са пристигнали поне четири пълни транспортни средства на работната площадка.

 Всеки асфалтов пласт трябва да бъде еднороден, изграден по зададените нива и осигуряващ след уплътняването, гладка повърхност без неравности (вдлъбнатини и изпъкналости) и в уточнените толеранси. За започване изграждането на следващия асфалтов пласт е необходимо предния положен пласт да бъде изпитан и одобрен в съответствие с изискванията на Техническа спецификация 2014 година. Когато конструктивната дебелина на един асфалтов пласт налага той да бъде положен на повече от един пласт, работата по втория трябва да започне веднага след полагане, уплътняване и охлаждане на първия пласт. Понякога, може да трябва почистване на готовия пласт и нанасяне на разлив за връзка.

 Напречните фуги между отделните пластове трябва да бъдат разместени поне на 2 m. Надлъжните фуги трябва да бъдат разместени поне на 200 mm.

 Използването на автогрейдери и ръчно разстилане на асфалтовата смес не се позволява с изключение на местата, в които е невъзможно да се работи с асфалтополагащата машина.

 Асфалтовата смес трябва да отговаря на всички условия свързани с нивото, дебелината на пласта и нейната хомогенност.

* **Асфалтобетонова настилка**

Асфалтобетоновата смес трябва да отговаря на БДС EN 13108-1:2016 и на ***„Техническа спецификация 2014г.”*** на АПИ за изпитване на горещи асфалтобетонови смеси.

Производството и полагането на асфалтова смес не се допуска при температура на околната среда по-ниска от 5°С, нито при валежи от дъжд или върху мокра основа.

Вложените асфалтобетонови смеси се придружават с декларация за съответствие.

Трябва да се вземат всички необходими предварителни мерки за предпазване на сместа от атмосферни влияния и по време на транспортиране и престоя преди разтоварване (покриване). Каросерията на превозните средства трябва да бъде напълно почистена преди натоварване с асфалтова смес. Сместа се превозва така, че да бъде предпазена от замърсяване и десортиране. При доставянето на сместа в асфалтополагащата машина, тя трябва да бъде в температурните граници 14°С от температурата на работната рецепта. Ако значителна част от доставената смес в машината не отговаря на изискванията, или в сместа има буци, трябва да се прекъсне асфалтополагането до вземането на необходимите мерки за спазване на изискванията в ***„Техническа спецификация 2014г.”*** на НАПИ. Транспортирането на сместа до обекта се извършва с покрити с брезент транспортни средства, като времето за транспортиране на сместа не трябва да бъде повече от 45 минути. Общото време за транспорт и полагане на асфалтовата смес не трябва да превишава 60 минути. Уплътняването на положената асфалтова смес се извършва с валяци /бандажни и пневматичен/, които трябва да се движат бавно и с равномерна скорост, при спазване изискванията за уплътняване на асфалтовите настилки.При машинно цялостно преасфалтиране на големи участъци (по-големи от 500 м2 за един участък), по преценка на Възложителя, на посочени от него места и в негово присъствие, Изпълнителят взема сондажни ядки за лабораторно изпитване. Недостъпните места за уплътняване с валяк се уплътняват ръчно. При изпълнение на ремонтните работи на настилката не са допустими неравности по фугата между съществуваща и новоположена асфалтова настилка, които влошават транспортно-експлоатационните качества на улиците и пътищата.

* **Уплътняване на асфалтови смеси**

 Поне три валяка ще бъдат необходими по всяко време за една асфалтополагаща машина: един самоходен пневматичен и два бандажни валяка. Допълнителни валяци могат да се използуват от Изпълнителя толкова, колкото са необходими за осигуряване на определената плътност на асфалтовия пласт и нормираните характеристики на повърхността. Работата на валяците трябва да бъде непрекъсната и ефективна.

 Преди започване работа на обекта, Изпълнителят трябва да изпълни пробни участъци за всеки асфалтов пласт и неговата дебелина, за получаване на оптимални резултати при уплътняване, които след това ще бъдат използувани като минимум изисквания за уплътняването. Пробните участъци трябва да включват всички необходими дейности, включително и изпитванията съгласно Спесификацията за асфалтовите пластове или даден вид оборудване или вид работа, предложени от Изпълнителя, но не фигуриращи в разделите на тази Спесификация.

 Веднага след полагането на асфалтовата смес, повърхността трябва да бъде проверена и ако има неизправности те трябва да бъдат отстранени изцяло.

За предпазване от полепване на асфалтовата смес по бандажите на валяците, те трябва да бъдат достатъчно овлажнявани, без да се допуска излишно количество вода. След уплътняването на надлъжните фуги и крайните ръбове, валирането трябва да започне надлъжно, от външните ръбове на настилката и постепенно да напредва към оста на пътя. Валяците трябва да се движат бавно с равномерна скорост и с двигателното колело напред, в непосредствена близост до асфалтополагащата машина. Скоростта им не трябва да надвишава 5,0 km/h за бандажните валяци и 8,0 km/h за пневматичните валяци.

Линията на движение на валяците и посоката на валиране не трябва да се променя внезапно. Ако валирането причини преместване на сместа, повредените участъци трябва да бъдат незабавно разрохкани с ръчни инструменти и възстановени до проектното ниво преди материала да бъде отново уплътнен.

 Не се допуска спирането на тежко оборудване и валяци върху не напълно уплътнен и изстинал асфалтов пласт.

* **Битумен разлив за връзка**

 Разреденият битум трябва да бъде средносгъстяващ се тип и трябва да отговаря на изискванията . Количеството битумен материал, което ще се нанася, трябва да бъде от 0,15 до 1,5 kg/m2.

 Първият разлив не трябва да се нанася когато температурата на атмосферната среда е по-ниска от 5ºС, или когато вали, има мъгла, сняг или други неподходящи метеорологични условия.

 Работната температура, при която се полага разредения битум трябва да бъде от 60ºС до 85ºС.

 Непосредствено преди полагане на първия битумен разлив, всичкия свободен материал, прах и други свободни материали трябва да се премахнат от повърхността с механична четка от одобрен тип и/или компресор, както се изисква. Всички места, показващи отклонения над допустимите или места с вдлъбнатини или слаби места, се поправят чрез разрохкване, премахване или добавяне на одобрен материал, повторно оформяне и уплътнение до предписаната плътност, като в този случай не се изисква измитане, или издухване на повърхността. След приемане на повърхността, се полага битумния разлив. Когато, повърхността върху която ще се полага първия битумен разлив е много суха и/или прашна, то тя трябва да се напръска слабо и равномерно с вода, непосредствено преди нанасянето на битумния материал за улеснението проникването на битума. Битумния материал не трябва да се полага, докато не изчезнат следите от водата на повърхността.

Качеството на влаганите материали ще се доказва с декларация за съответствието на строителния продукт, подписана и подпечатана от производителя или негов представител - (съгласно Наредба за съществените изисквания към строежите и оценяване съответствието на строителните продукти, приета с ПМС № 325 от 06.12.2006 г.). Влаганите строителни материали трябва да бъдат придружени с декларация за съответствие и с указания за прилагане на български език, съставени от производителя или от неговия упълномощен представител.

Изпълнителят трябва да укаже произхода на основните строителни материали, които ще бъдат използвани за обекта и които ще бъдат придобити от Възложителя вследствие на договора да изпълнение.

Сертификатът за произход трябва да бъде издаден от компетентните органи на страната на произхода на стоките/материалите, или доставчика и трябва да съответства на международните споразумения, по които тази държава е страна, или на съответното законодателство на Общността, ако държавата е членка на ЕС.

* **Направа на бетонова настилка с дебелина 20 см. с бетон С 28/35 сулфатоустойчив с водоплътност W= 0.8, вкл. Кофражи, направа и обработка на работни и привидни фуги и всички свързани с това разходи**

Бетонирането на настилката да се изпълнява на полета не по-големи от 1,5/3,0 метра шахматно, като се осигурява между всяко поле работна фуга - преминаваща през цялата настилка. Работната фуга да е с ширина 20 мм., при изпълнението и да се положи XPS между отделните полета. След цялостното завършване на бетоновата настилка работните фуги да се запълнят с битумна смола с мин. дълбочина 3 см.

Влаганият в строителството бетон трябва да отговаря на изискванията на*Наредбата за съществените изисквания към строежите и оценяване съответствието на строителните продукти.*

Контролирането и определянето на якостта на бетона трябва да бъде направено на базата на якостта на натиск на 28-ия ден и съгласно [БДС EN 206:2014](http://www.bds-bg.org/standard/?national_standard_id=86574) чрез статистически метод, позволяващ сравнения между действителната бетонна якост и стандартната (контролирана) якост за съответен клас бетон, който трябва да се постигне.

Преди да започне полагането на бетонната смес, трябва да се извърши следното:

      Състоянието на основата, върху която се излива бетонната смес, трябва да изключва възможността за измръзване на бетона в зоната на контакт. Бетонът трябва да се полага така, че да се избегне разслояването на материалите и изместването на армировката и кофража.

Бетонът се уплътнява напълно по цялата дълбочина (докато въздушните мехурчета престанат да изскачат по повърхността), особено около армировката, залети с бетон вложки в ъглите на кофража и във фугите. Да се осигури сливането с предишните партиди, но да не се повредят съседни участъци от частично втвърден бетон. Да се използват механични вибратори от подходящ вид(ове) за всеки бетон.

     Когато се налага, вибрирането на бетона трябва да се съпровожда с ръчно уплътняване, за да се получи плътен бетон в ъглите и местата недостъпни за вибраторите.

Веднага след полагането му бетонът да се защити от дъжд, от непосредствено слънчево въздействие и мраз.

     При температура на въздуха по-ниска от 5°С и по-висока от 30°С, бетонови работи могат да се изпълняват само при наличие на съответни указания. Изпълнителят е длъжен след завършване на бетонирането да вземе мерки за предпазване на конструкцията от вредни последствия /засъхване, поява на пукнатини и др. /.

      Изливането на бетона няма да бъде позволена, когато температурата на въздуха е под минус 5 градуса по Целзий (-5°С) или когато това бъде забранено, като зимни условия ще се считат тези условия, при които средната дневна температура е под +5°С, а минималната дневна температура - под 0°С. Изпълнението на бетонни работи в зимни условия, когато средната денонощна температура на външния въздух е под + 5° С и минималната денонощна температура - под 0° С, трябва да се извършва при спазването на Инструкцията за извършване на бетонни и стоманобетонни работи при зимни условия.

Всички типове стомана, посочени в техническото задание, трябва да бъдат доставени от фирми с валидни сертификати за разрешение, издадени за производството и изработката на арматурна стомана. Да се използва стомана А-III.

Да се спазват следните стандарти :

[БДС 4758:2008](http://www.bds-bg.org/standard/?national_standard_id=74469)  - Стомана горещо валцувана за армиране на стоманобетонни конструкции.

[БДС 5267:1974](http://www.bds-bg.org/standard/?national_standard_id=24319) - Стомана студеноприщипната за армиране на стоманобетонни конструкции.

БДС  5085-77  - Заваряване. Електроди метални обмазани за ръчно електродъгово заваряване на стомана и наваряване.

 ОРГАНИЗАЦИЯ НА СТРОИТЕЛСТВОТО

Изпълнителят следва да изпълнява стриктно задълженията си по Закона за здравословни и безопасни условия на труд /обн.ДВ.бр.124/1997 г./ и подзаконовите нормативни актове, регламентиращи тези обществени отношения и по специално Наредба № 2 на Министерството на труда и социалната политика и Министерството на регионалното развитие от 22.03.2004г. за минималните изисквания за здравословни и безопасни условия на труд при извършване на СМР /обн.ДВ. бр.37 от 04.05.2004 г./.

В процеса на строителството, Представителят на Възложителя е отговорен и изисква от Изпълнителя, а съответните контролни органи контролират спазването на правилата и нормите за здравословни и безопасни условия на труд от изпълнителя. Всички разходи, свързани с осигуряването на здравословни и безопасни условия на труд на работниците са изцяло за сметка на работодателя.

Преди началото на строителството, Изпълнителят следва да предложи схема за временна организация на движението по време на строителството, която да бъде съгласувана и одобрена от Възложителя.

 **ИЗИСКВАНИЯ ЗА ОПАЗВАНЕ НА ОКОЛНАТА СРЕДА**

 Изпълнителят трябва да предвиди всички мерки за предотвратяване на замърсяването със строителни отпадъци на улиците и пътищата, намиращи се до строителната площадка и използвани за движение на автомобили и техника, свързани с изграждането на обекта. Той следва да приложи ефективен контрол върху движението на използваните от него автомобили и техника, както и върху складирането на материали, отпадъци и други по пътищата, свързани с обслужването на строителството. Изпълнителят е длъжен да отстрани за своя сметка всички складирани по тези пътища отпадъци и да почисти платното за движение на всички участъци, замърсени с отпадъци по негова вина, включително и измиването му с вода.

 По време на изпълнение на обекта, строителят следва да спазва разпоредбите на нормативните актове, действащи в Република България, относно опазването на околната среда и произтичащите от тях задължения за него. Всички разходи за възстановяване на качествата на околната среда се възстановяват от него. Лицата, при чиято дейност се образуват строителни отпадъци, следва да предприемат мерки за предотвратяване или намаляване на количеството им, а при възникване на замърсяване тези лица са длъжни да предприемат незабавно действия за ограничаване на последиците от него върху здравето на хората и околната среда.

 **ПРИЕМАНЕ НА ИЗПЪЛНЕНИТЕ РАБОТИ ОТ ПРЕДСТАВИТЕЛЯ НА ВЪЗЛОЖИТЕЛЯ**

Проверката на обекта от представителя на Възложителя във връзка с текущо или окончателно приемане на завършени видове работи трябва да стане в присъствието на Изпълнителя. Геодезическото заснемане на терена и изготвянето на екзекутивни чертежи да се представят на Възложителя на хартиен носител 2бр. и в електронен формат dwg 1 бр. Завършен вид работа не може да бъде приет, докато не се извършат необходимите измервания и проби /съгласно техническата спецификация/ за сметка на Изпълнителя, като последният е длъжен да уведоми представителя на Възложителя за датата, на която такива проверки и проби могат да се извършат.

 При измерване на количествата по видове работи ще се спазва следното:

 Количествата на завършените видове работи се определят от Изпълнителя чрез измерване в присъствие на представителя на Възложителя. Когато представителят на Възложителя поиска някои видове работи на обекта да бъдат измерени, той трябва да извести Изпълнителя като му даде подходящ срок, за да може той да присъства или да изпрати квалифициран специалист, който да го представлява. Изпълнителят или неговият специалист трябва да помагат на представителя на Възложителя при извършването на такива измервания и трябва да предоставят всички подробности, изисквани от него. Ако Изпълнителят не присъства или пропусне да изпрати специалист, измерването, направено от представителя на Възложителя, ще бъде задължително за Изпълнителя.

 Предаването и приемането на извършените строително-ремонтни работи - предмет на договора ще се удостоверява с протокол за установяване на действително извършени работи, подписан от представители на страните по Договора или от конкретно определените в договора правоспособни лица. Всеки протокол се придружава от необходимите сертификати за качество на вложените материали, протоколи съставени по реда Наредба № 3 за съставяне на актове и протоколи по време на строителството, декларации за съответствие на вложените материали със съществените изисквания към строителните продукти. Гореизброените документи, се изготвят в три еднообразни екземпляра и се представят на определеното от възложителя за осъществяването на инвеститорския контрол лице.

 Определеното от възложителя за осъществяването на инвеститорскя контрол лице проверява всички представени документи и след като се увери в съответствието им с действително извършеното на място, одобрява подписания протокол.

**3.** **Прогнозна стойност за изпълнение на поръчката**

 **3.1.**Общата прогнозна стойност на поръчката е до 400 000 лв. (четиристотин хиляди лева) без ДДС.

**4.Обособени позиции**

**4.1**. Няма обособени позиции.

**5.Възможност за представяне на варианти в офертите**

**5.1.**Няма възможност за представяне на варианти в офертите.

**6.** **Срок за изпълнение на обществената поръчка**

**6.1.** Срокът за изпълнение на предмета на обществената поръчка е до 90 (деветдесет) календарни дни и започва да тече от датата на подписване на двустранен констативен протокол между Възложителя и Изпълнителя за осигуряване на достъп до строителната площадка.

**6.2**. Срокът на валидност на оферта – 6 /шест/ месеца считано от крайния срок за подаване на оферти.

**II. ИЗИСКВАНИЯ КЪМ УЧАСТНИЦИТЕ**

**7. Общи изисквания към участниците в процедурата**

 **7.1.** В процедурата за възлагане на обществена поръчка могат да участват български или чуждестранни физически или юридически лица или техни обединения, както и всяко друго образувание, което има право да изпълнява строителството или услугата, съгласно законодателството на държавата, в която е установено.

 **7.2.** В случай, че Участникът участва като обединение, което не е регистрирано като самостоятелно юридическо лице, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

 **7.3.** Възложителят не поставя каквито и да е изисквания относно правната форма под която Обединението ще участва в процедурата за възлагане на поръчката.

 **7.4.** Когато Участникът е обединение, което не е регистрирано като самостоятелно юридическо лице се представя учредителния акт, споразумение и/или друг приложим документ, от който да е видно правното основание за създаване на обединението, както и следната информация във връзка с конкретната обществена поръчка: 1. правата и задълженията на участниците в обединението; 2. дейностите, които ще изпълнява всеки член на обединението и 3. уговаряне на солидарна отговорност между участниците в обединението.

 **7.5.** Когато участникът е обединение, което не е юридическо лице, следва да бъде определен и посочен партньор, който да представлява обеденението за целите на настоящата обществена поръчка.

 **7.6.** В случай че обединението е регистрирано по БУЛСТАТ, преди датата на подаване на офертата за настоящата обществена поръчка се посочва БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата. В случай, че не е регистрирано и при възлагане изпълнението на дейностите, предмет на настоящата обществена поръчка, Участникът следва да извърши регистрацията по БУЛСТАТ, след уведомяването му за извършеното класиране и преди подписване на Договора за възлагане на настоящата обществена поръчка;

**7.7.** Подизпълнители

7.7.1 Участниците посочват в офертата подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения.

7.7.2. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.

7.7.3. Възложителят изисква замяна на подизпълнител, който не отговаря на условията по т.7.7. 2.

7.7.4. Когато частта от поръчката, която се изпълнява от подизпълнител, може да бъде предадена като отделен обект на изпълнителя или на възложителя, възложителят заплаща възнаграждение за тази част на подизпълнителя.

7.7.5. Разплащанията по 7.7.4. се осъществяват въз основа на искане, отправено от подизпълнителя до възложителя чрез изпълнителя, който е длъжен да го предостави на възложителя в 15-дневен срок от получаването му.

7.7.6 Към искането по т. 7.7.5. изпълнителят предоставя становище, от което да е видно дали оспорва плащанията или част от тях като недължими.

7.7.7. Възложителят има право да откаже плащане по т.7.7.4., когато искането за плащане е оспорено, до момента на отстраняване на причината за отказа.

7.7.8. Правилата относно директните разплащания с подизпълнители са посочени в настоящата документация за обществената поръчка и в проекта на договор за възлагане на поръчката.

7.7.9. Независимо от възможността за използване на подизпълнители отговорността за изпълнение на договора за обществена поръчка е на изпълнителя.

7.7.10. След сключване на договора и най-късно преди започване на изпълнението му, изпълнителят уведомява възложителя за името, данните за контакт и представителите на подизпълнителите, посочени в офертата. Изпълнителят уведомява възложителя за всякакви промени в предоставената информация в хода на изпълнението на поръчката.

7.7.11. Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия: 1. за новия подизпълнител не са налице основанията за отстраняване в процедурата; 2. новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

7.7.12. При замяна или включване на подизпълнител изпълнителят представя на възложителя всички документи, които доказват изпълнението на условията по т.7.7.11. заедно с копие на договора за подизпълнение или на допълнителното споразумение в тридневен срок от тяхното сключване.

**7.8.** Лице, което участва в обединение или е дало съгласие и фигурира като подизпълнител в офертата на друг участник, не може да представя самостоятелна оферта. В процедура за възлагане на обществена поръчка едно физическо или юридическо лице може да участва само в едно обединение.

**7.9.** Свързани лица по смисъла на паргр.2, т.45 от доп.разпоредби на ЗОП не могат да бъдат самостоятелни участници в една и съща процедура.

**7.10.** Участниците в процедурата следва да отговарят на изискванията на чл.54, ал.1, т.1,т. 2, т.3, т. 4, т.5, т.6 и т.7 от ЗОП и чл.55, ал.1, т.1 и т.4 от ЗОП.

*Забележка:* Основанията по чл.54, ал.1, т.1, т.2 и т. 7 от ЗОП се отнасят за:

а/. лицата, които представляват участника или кандидата;

б/. лицата, които са членове на управителни и надзорни органи на участника или кандидата;

в/. други лица със статут, който им позволява да влияят пряко върху дейността на предприятието по начин, еквивалентен на този, валиден за представляващите го лица, членовете на управителните или надзорните органи.

Когато изискванията по чл. 54, ал. 1, т. 1, 2 и 7 от ЗОП се отнасят за повече от едно лице, всички лица подписват един и същ ЕЕДОП. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по чл. 54, ал. 1, т. 1, 2 и 7 от ЗОП се попълва в отделен ЕЕДОП за всяко лице или за някои от лицата. В последната хипотеза- при подаване на повече от един ЕЕДОП, обстоятелствата, свързани с критериите за подбор, се съдържат само в ЕЕДОП, подписан от лице, което може самостоятелно да представлява съответния стопански субект.

**7.11.** Участникът следва да предостави (декларира) в част III., буква „Г“ от Единния европейски документ за обществени поръчки (ЕЕДОП) липсата на основания по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици.

**III. КРИТЕРИИ ЗА ПОДБОР**

**8. Технически възможности и квалификации**

**8.1.** Участниците трябва да имат опит в изпълнението на СМР (изпълнение на строеж), еднакво или сходно с предмета на настоящата обществена поръчка, изпълнено през последните 5 (пет) години, считано от датата на подаване на офертата. **Минимално изискване** – участниците да имат през последните 5 (пет) години, считано от датата на подаване на офертата, изпълнен минимум един договор за изграждане и/или реконструкция и/или рехабилитация и/или основен ремонт на водопроводи.

***Под строителство „сходно“ с предмета на поръчката следва да се разбира:***

„Сходни с предмета на поръчката“ са договорите за изграждане и/или реконструкция и/или рехабилитация и/или основен ремонт на водопроводи (без в това число да са включени договори, имащи характер на осъществяване на текущи ремонти).

**За доказване на това изискване се представят:**

**Справка -попълнена в ЕЕДОП**

**За доказване на това изискване преди подписване на договор се представят:**

* + **Посочване на публичните регистри, в които се съдържа информация за актовете за въвеждане на строежите в експлоатация, която информация включва данни за компетентните органи, които са издали тези актове, стойността, датата, на която е приключило изпълнението, мястото и вида на строителството *или***
	+ **Удостоверения за добро изпълнение, които съдържат стойността, датата, на която е приключило изпълнението, мястото, вида и обема на строителството, както и дали то е изпълнено в съответствие с нормативните изисквания; удостоверенията съдържат и дата и подпис на издателя и данни за контакт *или***
	+ **Копия на документи, удостоверяващи изпълнението, вида и обема на изпълнените строителни дейности.**

**8.2. Изисквания за годност (правоспособност) за упражняване на професионална дейност.**

**8.2.1.** Участниците следва да са регистрирани в Централния професионален регистър на строителя на основание чл. 6 от Правилника за реда за вписване и водене на Централния професионален регистър на строителя. Регистрацията да отговаря на предмета на поръчката–І-ва категория, ІV-pa група строеж.

Чуждестранен участник следва да разполага с регистрация в еквивалентен професионален или търговски регистър на държавата, в която е установен, или да представи декларация или удостоверение за наличието на такава регистрация от компетентните органи, съгласно националния му закон.

* **Доказване на посоченото изискване:** За доказване на годността за упражняване на професионална дейност участниците представят доказателства за актуалната си регистрация чрез попълване на **Част IV Критерии за подбор, раздел А в ЕЕДОП.**

**8.2.2.** Участникът трябва да притежава валидна застраховка „Професионална отговорност“ за дейност като строител, с покритие, съответстващо на изискванията в чл. 5, ал. 2 от Наредбата за условията и реда за задължително застраховане в проектирането и строителството за І-ва категория строеж.

* **Доказване на посочените изисквания:** За доказване на финансовото и икономическото си състояние участниците представят справка за оборота в сферата, попадаща в областта на поръчката и валидна застрахователна полица „Професионална отговорност" чрез попълване **Част IV Критерии за подбор, раздел Б в ЕЕДОП.**

Когато по основателна причина участник не е в състояние да представи поисканите от възложителя документи, той може да докаже своето икономическо и финансово състояние с помощта на всеки друг документ, който възложителят приеме за подходящ.

**8.3. Изисквания към екипа от технически лица за изпълнение на поръчката:**

**За изпълнение на предмета на поръчката, са необходими минимум следните лица:**

**Ръководни служители:**

– 1 (един) брой **Ръководител на екипа за изпълнение на СМР**– Професионална област /квалификация/: Инженер ССС/ТС/ВиК/ХТС/ХМС, инженер „Бакалавър“ или еквивалент (в случай, че образованието е придобито в друга държава).

Опит: като ръководител на строителни обекти сходни на предмета на поръчката минимум 3 години.

Горепосоченият ръководител следва да ръководи цялостното изпълнение на обекта, ръководи и координира всички дейности по изпълнението на строителството.

– 1 (един) брой **Технически ръководител за изпълнение на СМР** – Професионална област /квалификация/: Инженер ВиК, „Бакалавър“ или еквивалент (в случай, че образованието е придобито в друга държава).

Опит: като технически ръководител на строителни обекти сходни на предмета на поръчката минимум 3 години.

– 1 (един) брой **Отговорник по контрола на качеството** - Професионална област /квалификация/: минимум средно специално техническо образование и да притежава Удостоверение или Сертификат за система за управление на качеството в строителството или еквивалент.

– 1 (един) брой **Координатор по безопасност и здраве** - Професионална област /квалификация/: минимум средно образование в областта на строителството и да притежава валидно удостоверение за завършен курс за КБЗ в строителството или еквивалентно.

**За доказване на това изискване се представят:**

* + **Справка-попълнена в ЕЕДОП за екипа от технически лица и ръководни служители**, отговарящи за изпълнението на поръчката;

*Забележка: Оттеглянето, замяната и привличането на експерти, различни от изброените в списъка, представен в офертата на участника е допустимо само с писмено съгласие на Възложителя. В случай на замяна на експерти, участникът трябва да предложи лица с равностойни опит и умения или по-добри специалисти в сравнение със заменените.*

**За доказване на това изискване преди подписване на договор се представят:**

 **Документи удостоверяващи декларираните обстоятелства.**

**8.4. Изисквания към техническото оборудване за изпълнение на поръчката:**

**Участниците, следва да разполагат със строителни машини минимум:**

* Статичен валяк над 11 тона – минимум 1 бр.
* Вибрационен валяк 8 тона – минимум 1 бр.
* Вибрационен валяк 1,5 тона – минимум 1 бр.
* Комбиниран багер – минимум 2 бр.
* Водоноска – минимум 1 бр.
* Автогудронатор – минимум 1 бр.
* Асфалтополагаща машина – минимум 1 бр.
* Товарен автомобил – тип самосвал – минимум 3 бр.
* Мини челен товарач – минимум 1 бр.
* Булдозер – минимум 1 бр.
* Машина за челно заваряване – минимум 1 бр.
* **Справка – попълнена в ЕЕДОП** за строителните машини и техническото оборудване необходими за изпълнение на поръчката (посочват се по вид и характеристики, съобразно видовете работи). Доказателства за собственост, респективно основанието на което участника ще ползва конкретното оборудване ще се представят от определения за изпълнител на обществената поръчка, преди сключване на договора за изпълнение.

За удостоверяване на основанието за ползване на строителните машини и техническото оборудване приложими документи са декларации, договори, сключени под условие и/или всеки друг документ, удостоверяващ посоченото обстоятелство в случай, че участника бъде определен за изпълнител на обществената поръчка. За изпълнението на поставеното изискване участника в процедурата може да се позовава на ресурсите на други физически или юридически лица, като представи някои от горепосочените документи, доказващи, че ще има на свое разположение тези ресурси.

***Участник може да докаже съответствието си с изискванията за технически възможности и/или квалификация с възможностите на едно или повече трети лица.В тези случаи, освен документите, определени от възложителя за доказване на съответните възможности, участникът представя доказателства, че при изпълнението на поръчката ще има на разположение ресурсите на третите лица.***

 ***В изпълнение на чл. 67, ал. 4 от Закона за обществените поръчки, считано от 01.04.2018 г. Единният европейски документ за обществени поръчки /ЕЕДОП/ се предоставя в електронен вид по образец, утвърден с акт на Европейската комисия.***

***В тази връзка за целите на участието в настоящата процедура следва задължително предоставяне на ЕЕДОП в електронен вид, като той трябва да бъде цифрово подписан и приложен на подходящ оптичен носител към пакета документи за участие в процедурата. Форматът, в който се предоставя документът не следва да позволява редактиране на неговото съдържание.***

***Забележка: След попълване на ЕЕДОП, файлът следва да се конвертира в нередактируем формат и трябва да бъде подписан с квалифициран електронен подпис на лицето/лицата по чл. 40 от ППЗОП.***

**9. Съдържание на офертите и изисквания:**

**9.1.** Офертата включва:

9.1. 1. опис на съдържанието;

9.1.2. техническо предложение, съдържащо:

а) документ за упълномощаване, когато лицето, което подава офертата, не е законният представител на участника;

б) предложение за изпълнение на поръчката, в съответствие с изискванията на възложителя:

Участникът описва в свободен текст предложението си за изпълнение на дейностите, предмет на поръчката.

* + **Техническо предложение**, влючващо срок за изпълнение на предвидените в поръчката СМР по предложение на участника, но не повече от 90 календарни дни, считано от датата на подписване на Протокола за осигуряване достъп до строителната площадка. Техническсото предложение следва да бъде изготвено при съблюдаване на изискванията на техническото задание, технически спецификации, изискванията към офертата и условията за изпълнение на поръчката, представено в оригинал.
	+ **Организация и технология за изпълнение на дейностите, предмет на поръчката**,

Описание на предложенията за изпълнението, които да отговарят на изискванията на Възложителя, посочени в указанията, техническата спецификация, на действащото законодателство, на съществуващите технически изисквания и стандарти и да са съобразени с предмета на поръчката, като основните акценти са по отношение на:

- изпълнение на дейностите;

- последователността или взаимообвързаността при изпълнение на дейностите;

- начините (мерките) за постигане на качество;

 -действията на участниците за изпълнение на ключовите моменти, и/или организацията, мобилизацията и/или разпределението на използваните от участника ресурси, обвързани с предложението за изпълнение на дейностите.

* **Линеен календарен график -** Предлаганият от участника срок за изпълнение на строителните и монтажни работи (СМР) трябва да бъде в съответствие с приложения линеен календарен график и диаграма на работната ръка за изпълнение на поръчката (във формат на участника), изготвени съобразно възприетата технология на изпълнение на строително-монтажните работи, предвижданията за организация на строителния процес при изпълнение на конкретните количества и видове строителни и монтажни работи (СМР) на обекта, както и съобразно техническия и ресурсен капацитет на участниците. Графикът е необходимо да отразява началото и края на изпълнението на всеки вид СМР по количествената сметка. В графика да бъдат отразени брой дни, брой работници и вид и брой механизация за изпълнението на всеки вид СМР. Графика да отразява общата продължителност на обекта и да е графично отразяване на **Организацията и технологията за изпълнение на строителството**, предложена от Участника. Участниците следва да предложат реален срок на изпълнение на поръчката.

Участник се отстранява от участие в процедурата, като съответно офертата му не подлежи на оценка, в случай, че в Техническата си оферта не е представил някои или всички от горепосочените компоненти или в тях се съдържа информация противоречаща на представената от възложителя Техническа спецификация и проектната документация.

Участник, при който се констатира несъответствие между предложения срок за изпълнение в Техническото предложение и срока за изпълнение, показан в График за изпълнение на поръчката, както и не съгласуваност между линейния календарен график и работната програма ще бъде отстранен от участие в настоящата процедура.

Участник, чиито линеен график показва технологична несъвместимост на отделните дейности и операции, както и противоречие с предложените организация и подход на изпълнение на дейностите, техническата спецификация или нормативен документ, уреждащ строителните процеси се отстранява.

в) декларация за съгласие с клаузите на приложения проект на договор - **Образец №2**;

г) декларация за срока на валидност на офертата - **Образец №3**;

д) декларация, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд - **Образец №4**;.

9.1.3. Участникът декларира липсата на основанията за отстраняване и съответствие с критериите за подбор чрез представяне на единен европейски документ за обществени поръчки (ЕЕДОП). Когато Участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП. Когато Участикът е обединение, което не е юридическо лице се представя ЕЕДОП за всеки от участниците в обединението.

9.1.4. Документи за доказване на предприетите мерки за надеждност, когато е приложимо;

9.1.5. Когато Участникът е обединение, което не е юридическо лице, се представя копие от документ (учредителния акт, споразумение и/или друг приложим документ), от който да е видно правното основание за създаване на обединението, както и следната информация във връзка с конкретната обществена поръчка: 1. правата и задълженията на участниците в обединението; 2. разпределението на отговорността между членовете на обединението; 3. дейностите, които ще изпълнява всеки член на обединението. В документа за създаване на обединение се определя партньор, който да представлява обединението за целите на обществената поръчка;

9.1.6.Предлагани ценови параметри – включват:

* Ценово предложение - **Образец № 5;**
* Количествено-стойносттна сметка**- Образец № 6;**
* Анализи на единичните цени.

При несъответствие между цифрова и изписана с думи цена ще се взема предвид изписаната с думи.

В цената на договора се включват всички разходи, свързани с качественото изпълнение на поръчката в описания вид и обхват.

При изготвяне на ценовото предложение и КСС всички единични цени и стойности да са изчислени с точност до 2-рия знак (т.е. закръглени до 2-рия знак) след десетичната запетая. Следва да е налице пълно съответствие между цената за изпълнение на договора, посочена в Ценовото предложение и крайната стойност по КСС, в противен случай участниците ще бъдат отстранени от участие в процедурата. Аритметичното несъответствие между общата цена и стойностите за отделните дейности, както и несъответствие в представеното от участниците КСС с образеца на възложителя (липсващи редове и дейности, подмяна на дейности и/или количества, предложени алтернативи), също ще доведат до отстраняване от процедурата.

В случай, че комисията констатира, че анализ/ калкулация не съответстванаПредложението за изпълнение на поръчката, участника се отстранява от участие и не се допуска до оценка. Ценовото предложение трябва да съответства на Предложението за изпълнение на поръчката по отношение на дейностите за изпълнение на поръчката. Участник, на който ценовото предложение не съответства на Предложението за изпълнение на поръчката, ще бъде отстранен от участие в процедурата.

 **10. Подаване на оферта**

 **10.1**. Документите, свързани с участието в процедурата се представят от участника или от упълномощен от него представител лично или чрез пощенска или друга куриерска услуга с препоръчана пратка с обратна разписка, на адрес пл. „Славейков“ № 1 , административна сграда на Клон -ТП „Пристанище Варна”, гр. Варна.

 **10.2.** Документите свързани с участието в процедурата се представят от участника в запечатана непрозрачна опаковка, върху която се посочва: наименованието на участника, включително участниците в обединението, когато е приложимо; адрес за кореспонденция, телефон и по възможност факс и електронен адрес; наименованието на поръчката.

 **10.3.** Опаковката включва документите по т. 9, опис на представените документи, **както и отделен запечатан непрозрачен плик с надпис „Предлагани ценови параметри"**, който съдържа ценовото предложение по т. **9.1.6.**

**10.4.** Не се приемат оферти, които са представени след изтичане на крайния срок за получаване или в незапечатана или скъсана опаковка.

**10.5.** Когато към момента на изтичане на крайния срок за получаване на оферти пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Заявленията за участие или офертите на лицата от списъка се завеждат в регистъра, като не се допуска приемане на заявления за участие или оферти от лица, които не са включени в списъка. Получените заявления за участие или офертите се предават на председателя на комисията за което се съставя протокол с данните. Протоколът се подписва от предаващото лице и от председателя на комисията.

#

# IV. крИТЕРИЙ ЗА ВЪЗЛАГАНЕ

**11.** Настоящата обществена поръчка се възлага въз основа на икономически най-изгодната оферта, определена във основа на критерия за оптимално съотношение качество/цена по смисъла на чл. 70, ал. 2, т. 3 от ЗОП.

**Методика за определяне на комплексна оценка на офертите**

Офертите на участниците, които отговарят на изискванията на Възложителя, се оценяват по следния начин:

Настоящата обществена поръчка се възлага въз основа на икономически най-изгодната оферта. Икономически най-изгодната оферта се определя въз основа на следния критерий за възлагане: оптимално съотношение качество/цена, което се оценява въз основа на цената, както и на показатели, включващи качествени и екологични аспекти, свързани с предмета на обществената поръчка.

На първо място се класира участникът, получил най-висока комплексна оценка на офертата.

Критерий за възлагане: оптимално съотношение качество/цена, което се оценява въз основа на цената, както и на показатели, включващи качествени и екологични аспекти, свързани с предмета на обществената поръчка:

Комплексната оценка има максимална стойност 100 точки.

Оценките по цената, срока за изпълнение и отделните показатели, включващи качествени и екологични аспекти, свързани с предмета на обществената поръчка се представят в числово изражение с точност до втория знак след десетичната запетая.

**Комплексната оценка (КО)** на офертата на участника се изчислява по формулата:

**КО = ТО /Т1+Т2 / + ЦО**

1. **Показател ТО - Техническо предложение за изпълнение на поръчката - 40 т.**
* **Подпоказател Т1 –** Срок за изпълнение на поръчката - максимален брой 20 точки;
* **Подпоказател Т2 -** Организация и технология за изпълнение на дейностите, предмет на поръчката - максимален брой 20 точки;
1. **Показател ЦО Предлагана цена за изпълнение на договора – 60 точки;**

За икономически най-изгодна оферта се определя офертата, събрала най-голям брой точки, като максималният възможен брой точки е 100.

**ПОКАЗАТЕЛ ТО - ТЕХНИЧЕСКО ПРЕДЛОЖЕНИЕ ЗА ИЗПЪЛНЕНИЕ НА ПОРЪЧКАТА**

**Подпоказател Т1 – Срок за изпълнение на поръчката - максимален брой 20 точки;**

Оценките на участниците по показателя се изчисляват по формулата:

Т1 (точки) = 20 х (Т1min / Т1i), където:

* Т1min е най-краткият предложен срок;
* Т1i е предложения срок от съответния участник.

**Максималният брой точки по тази показател е 20**

**Подпоказател Т2 - Организация и технология за изпълнение на дейностите, предмет на поръчката - максимален брой 20 точки;**

*Преди да премине към оценка на предложенията на участниците комисията проверява дали същите отговарят на изискванията на възложителя и дали обезпечават качественото изпълнение на поръчката, отчитайки спецификите й, в оферирания срок.*

 *Проверяват се представените от участниците описания на отделните етапи и организация за изпълнение на поръчката; описания на видовете СМР и на технологията и последователността за тяхното изпълнение; подхода и методите за качествено изпълнение на дейностите, обект на поръчката и Линеен график с приложена диаграма на работната ръка. На този етап от участие се отстраняват офертите на участниците, които не отговарят на изискванията на възложителя и не обезпечават качественото и срочно изпълнение на обекта, видно от представената техническа оферта.*

*Офертите на участниците, които отговарят на изисквания на възложителя се подлагат на сравнителен анализ, съпоставят се една с друга и се оценяват по следните критерии и тяхното съотвествие с определен брой точки както следва:*

|  |  |  |
| --- | --- | --- |
| **Фактори влияещи на оценката (показатели за оценяване):** | **Степен на съответствие** | **Брой** **точки** |
| 1.Описание на отделните етапи и организация за изпълнение на поръчката2. Описание на видовете СМР и на технологията и последователността за тяхното изпълнение 3. Описание на подхода и методите за качествено изпълнение на дейностите, обект на поръчката4.Линеен график с приложена диаграма на работната ръка | Степен на съотвествие по отношение на изискванията:В техническото предложение е обърнато внимание на всеки един от факторите, и е в сила всяко едно от следните обстоятелства:- Участникът e описал отделните етапи на изпълнение на поръчката, както и организацията за това изпълнение;- Участникът е посочил в техническото си предложение видовете СМР, както и технологията и последователността на тяхното изпълнение, в съответствие с изискванията на техническите спецификации, в оптимална комбинация с предвидените за използване технически и човешки ресурси;- Предлаганите подход и методи за организация и контрол гарантират качественото изпълнение на поръчката в съответствие с Техническата спецификация. Използваните технологии съответстват на технологичните изисквания към предложените видове материали, придружени със съответните сертификати, приложени към техническата оферта- Налице е пълно съответствие между описаната технологична последователност на изпълнение на предвидените видове СМР и представения линеен график с приложена диаграма на работната ръка | Оферта, която отговаря на посочените изискания се оценява с 20 точки |
| В техническото предложение е обърнато внимание на всеки един от факторите, но е в сила поне едно от следните обстоятелства:- Участникът е описал отделните етапи на изпълнение на поръчката, но не е описана детайлно последователността на тяхното изпълнение, а само е маркирана и рамкирана по- общо и окрупнено;- Участникът е посочил в обяснителната записка от техническото си предложение видовете СМР, но технологията и последователността на изпълнението им не е достатъчно ясна и разбираема и/или не е подробно описана, а само е маркирана;- Предлаганите подход и методи за организация и контрол не показват ясно как те гарантират качественото изпълнение на поръчката и/или използваните технологии са приложими към предмета на поръчката, но не са най – подходящите такива, за да е налице съответствие в пълна степен на технологичните изисквания към предложените видове материали, придружени със съответните сертификати, приложени към техническата оферта. Налице са 1-2 пропуска/несъотвествия между посочената технологична последователност на строителния процес с предвидените за използване технически и човешки ресурси в представения линеен график и диаграма на работната ръка. | Оферта, която отговаря на посочените изискания се оценява с 10 точки |
|  | В техническото предложение е в сила поне едно от следните обстоятелства:- Участникът е описал общо последователността само на най – важните видове дейности. Не е представено подробно обяснение и представяне на отделните етапи на изпълнение на поръчката;- Участникът е посочил в обяснителната записка от техническото си предложение общо и бланкетно видовете СМР;- Предлаганите подход и методи за организаци и контрол съществено се различават от изискванията на Техническата спецификация и не гарантират качественото изпълнение на поръчката и/или използваните технологии съществено се отклоняват от технологичните изисквания към предложените видове материали и/или последните не са придружени със съответните сертификати, изисквани към техническата оферта.- Налице са констатирани повече от 2 пропуска/ несъотвествия между посочената технологична последователност на строителния процес с предвидените за използване технически и човешки ресурси | Оферта, която отговаря на посочените изискания се оценява с 5 точка.  |

**ПОКАЗАТЕЛ ЦО - ПРЕДЛАГАНА ЦЕНА ЗА ИЗПЪЛНЕНИЕ НА ДОГОВОРА**

Оценките на участниците по показателя ЦО се изчисляват по формулата:

ЦО (точки) = 60 х (ЦОmin / ЦОi), където:

* ЦОmin е най-ниската предложена цена;
* ЦОi е предлагана цена от съответния участник.

**Максималният брой точки по тази показател е 60.**

***ВАЖНО:***

*При оценка на всеки един от показателите Комисията изчислява точките с точност до втория знак след десетичната запетая.*

*В случай че комплексните оценки на две или повече оферти са равни, за икономически най-изгодна се приема тази оферта, в която се предлага най-ниска цена. При условие че и цените са еднакви се сравняват оценките по показателя с най-висока относителна тежест и се избира офертата с по-благоприятна стойност по този показател. В случай, че офертата не може да се определи по този ред, Комисията провежда публично жребий за определяне на изпълнител между класираните на първо място оферти.*

*Оценките по отделните показатели се представят в числово изражение с точност до втория знак след десетичната запетая.Максималната комплексна оценка, която може да получи една оферта е 100.*

***Няма да бъдат оценявани предложения и следва да бъдат предложени за отстраняване в случаите, в които е налице поне едно от следните условия:***

* *Липсва компонента „Организация и технология за изпълнение на дейностите, предмет на поръчката“ на Техническото предложение;*
* *Описаните отделни етапи и организация за изпълнение на поръчката; видовете СМР и технология и последователност за тяхното изпълнение; подход и методи за качествено изпълнение на дейностите, обект на поръчката и Линеен график с приложена диаграма на работната ръка не отговарят на минималните изисквания към нейното съдържание;*
* *Описаните отделни етапи и организация за изпълнение на поръчката; видовете СМР и технология и последователност за тяхното изпълнение; подход и методи за качествено изпълнение на дейностите, обект на поръчката и Линеен график с приложена диаграма на работната ръка не отговарят на изискванията на Възложителя, посочени в документацията за участие и/или техническата спецификация и/или действащото законодателство и/или действащи норми и стандарти и/или не е съобразена с предмета на поръчката.*
* *Участник, чиито линеен график показва технологична несъвместимост на отделните дейности и операции, както и противоречие с предложените организация и подход на изпълнение на дейностите, техническата спецификация или нормативен документ, уреждащ строителните процеси се отстранява.*

 *За целите на настоящата методика, използваните в нея определения следва да се тълкуват, както следва:*

*\* „Ясно“ - следва да се разбира описание, обяснение, изброяване, което цялостно отчита и е насочено към специфичния предмет на поръчката (т.е. е отчетен нейният специфичен обхват), както и са представени всеобхватно всички аспекти на посочените по-горе съставни части на компонентите на показателя "Техническо предложение". Ясно означава и предложение, което е недвусмислено и не налага необходимостта от тълкуването му от страна на оценъчната комисия;*

*\*\* „Подробно/Конкретно“ – предложение, което освен че съдържа информация относно изброените от възложителя съставни части на компонентите на показателя "Техническо предложение", не се ограничава единствено до тяхното изброяване, а представя допълнителни поясняващи предложението текстове, детайлна информация, свързани с конкретните изисквания към съдържанието на компонентите на техническото предложение, техния конкретен обхват, и аспекти, зададени от документацията за възлагане, имащи отношение към качеството на изпълнение на поръчката, както и надграждане над предвидените технически спецификации и изисквания;*

*\*\*\* „Адекватно/относимо” – предложение, отчитащо спецификата на настоящата обществена поръчка, както и такова, което напълно съответства на конкретен елемент от предмета на поръчката и съставна част от техническото предложение, за който се отнася;*

*\*\*\*\* „Несъществени” са тези непълноти/пропуски в техническото предложение, които не го правят неотговарящо на изискванията, но са например от типа пропуски в описанието и други подобни. Несъществени непълноти/ пропуски са налице, когато липсващата информация може да бъде установена от други факти и информация, посочени в офертата на участника. Несъществените непълноти/пропуски не могат да повлияят на изпълнението на поръчката, с оглед изискванията на Възложителя, посочени в документацията за участие, техническата спецификация, действащото законодателство, действащите норми и стандарти. Ако липсващата информация не може да бъде установена от други части в офертата, се приема наличието на „съществени непълноти“ на офертата и съответният участник се предлага за отстраняване от процедурата за възлагане на обществената поръчка.*

 *\*\*\*\*\* Съществени са тези непълноти в техническото предложение, които го правят неотговарящо на изискванията на възложителя, посочени в документацията за участие, техническата спецификация, действащото законодателство, действащите норми и стандарти или не са съобразени с предмета на поръчката, като например: несъответствие между изискуеми параметри и предлагани такива, несъответствие между отделни дейности и други подобни. При установени съществени непълноти в техническо предложение на участник офертата му следва да бъде предложена за отстраняване.*

**12. Гаранция за обезпечаване изпълнение на договора – условия, размер и начин на плащане:**

12.1. Гаранцията за обезпечаване изпълнение на договора е в размер на 5% от стойността на договора за обществена поръчка без включен ДДС.

12.2. Гаранциите се предоставят в една от следните форми:

12.2.1. парична сума;

12.2.2. банкова гаранция;

12.2.3. застраховка, която обезпечава изпълнението чрез покритие на отговорността на изпълнителя.

12.3. Гаранцията по т. 12.2.1 или 12.2.2 може да се предостави от името на изпълнителя за сметка на трето лице - гарант.

12.4. Участникът, определен за изпълнител, избира сам формата на гаранцията за изпълнение или за авансово предоставените средства.

12.5. Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

12.6. Условията за задържане и освобождаване на гаранцията за изпълнение са указани в Договора за изпълнение на обществената поръчка между Възложителя и Изпълнителя.

12.7. При представяне на гаранцията във вид на платежно нареждане - паричната сума се внася по сметкана възложителя:

**Държавно предприятие „Пристанищна инфраструктура”**

* **IBAN: BG70CECB97901043056801**
* **BIC: CECBBGSF**

**БАНКА: „ЦКБ“ АД, клон Варна**

12.8. Когато участникът избере гаранцията за изпълнение да бъде банкова гаранция, тогава това трябва да бъде безусловна, неотменима и изискуема при първо писмено поискване, в което Възложителят заяви, че изпълнителят не е изпълнил задължение по договора за възлагане на обществената поръчка.

12.9**.** Възложителят ще освободи гаранцията за изпълнение, без да дължи лихви за периода, през който средствата законно са престояли при него.

**13.**Възложителят сключва писмен договор с избрания за изпълнител участник по реда и при условията на чл.112 от Закона на обществени поръчки. При подписване на договора участникът, избран за изпълнител е длъжен да представи документи в съответствие с чл. 112 ал. 1 от ЗОП.

**14. Информация за задълженията, свързани с данъци и осигуровки, опазване на околната среда, закрила на заетостта и условията на труд**

Участниците могат да получат необходимата информация задълженията, свързани с данъци и осигуровки, опазване на околната среда, закрила на заетостта и условията на труд, които са в сила в Република България и относими към строителството, предмет на поръчката, както следва:

* Относно задълженията, свързани с данъци и осигуровки:

Национална агенция по приходите:

[Информационен телефон на НАП - 0700 18 700](http://www.nap.bg/page?id=178)**;** интернет адрес:[www.nap.bg](http://www.nap.bg)

* Относно задълженията, опазване на околната среда:

Министерство на околната среда и водите

Информационен център на МОСВ:работи за посетители всеки работен ден от 14 до 17 ч.1000 София, ул. „У. Гладстон" № 67Телефон: 02/ 940 6331

Интернет адрес: <http://www3.moew.government.bg/>

* Относно задълженията, закрила на заетостта и условията на труд:

Министерство на труда и социалната политика:

Интернет адрес: <http://www.mlsp.government.bg>

София 1051, ул. Триадица №2

Телефон: 02/8119 443

**15. Начин на плащане**

1. ***Аванс*** в размер на 20 % /двадесет процента/от цената по чл. 2, ал. 1 в размер на ........................... /цифром и словом/ лева без ДДС в срок до 30 /тридесет/ календарни дни след представяне от Изпълнителя на фактура за авансово плащане и гаранция в полза на Възложителя за размера на аванса и със срок не по-кратък от 30 /тридесет/ дни след изтичане срока на действие на настоящия договор. Гаранцията за размера на авансовото плащане се представя от Изпълнителя в срок от 30 /тридесет/ календарнидни от подписването на настоящия договор. Гаранцията за авансово предоставените средства се представя по избор на Изпълнителя в една от формите, посочени в ЗОП чл.111, ал.7. Размера на авансовото плащане се освобождава до три дни след връщане или усвояване на аванса.

2. ***Междинни плащания*** - в размер до 70 % (седемдесет процента) от общата стойност на договора - след изпълнение на съответстващия по количествено-стойностната сметка обем работи и представяне на:

 а) подписан от упълномощените по договора лица акт за приемане на изпълнените строително - монтажни работи, удостоверяващ точното завършване на изпълнението на съответен/съответни етапи от инвестиционния проект и линейния план - график;

 б) изискуемите актове и протоколи по Наредба № 2/31.07.2003 г. за съставяне на актове и протоколи по време на строителството;

в) оригинална фактура от ИЗПЪЛНИТЕЛЯ за съответната стойност от акта;

3. ***Окончателно плащане*** в размер на разликата между стойността на всички признати от ВЪЗЛОЖИТЕЛЯ работи, извършени от ИЗПЪЛНИТЕЛЯ и сумите по авансовото и междинните плащанияще се извърши при следните условия и документи:

а) след отчитане на 100 % от извършения обем СМР за цялостно изпълнение на предмета на договора,

б) представени двустранни протоколи, подписани от упълномощени представители на ВЪЗЛОЖИТЕЛЯ и ИЗПЪЛНИТЕЛЯ, удостоверяващи действително изпълнени работи по договора, съпътстващи документи по време на строителството, сертификати, декларации и др.;

в) подписан окончателен приемо-предавателен протокол, без забележки;

г) срещу представена фактура (оригинал) за стойността на окончателно извършените видове работи, в срок до 30 (тридесет) календарни дни от датата на фактурата;

**IV. Приложения, образци на документи:**

 ***OБРАЗЕЦ № 1***

...................................................................................................................................................

*( наименование на участника )*

**ПРЕДЛОЖЕНИЕ ЗА ИЗПЪЛНЕНИЕ НА ПОРЪЧКАТА**

Долуподписаният/ата .................................................................................................

*(трите имена)*

в качеството си на ........................... в/на .................................................., ЕИК (БУЛСТАТ)........................, със седалище и адрес на управление ..............................................................................,

участник в открита процедура за възлагане на обществена поръчка с предмет: **„РЕХАБИЛИТАЦИЯ НА ВЪНШНИ ВОДОПРОВОДИ – ЗАХРАНВАЩИ ПОРТАЛ 3 И КЕЙОВО МЯСТО 17-2, „ПИЛОТСКА СТАНЦИЯ“, ВЪЗСТАНОВЯВАНЕ НА ПРОТИВОПОЖАРНИ ХИДРАНТИ И ВОДОПРОВОДНИ ШАХТИ, ПРИСТАНИЩЕ ВАРНА ЗАПАД”*,***

 След като получихме и проучихме документацията за участие с настоящетопредложение правим следното обвързващо предложение за:

1. Гарантираме, че сме в състояние да изпълним качествено поръчката в пълно съответствие с изискванията на възложителя и действащата нормативна уредба.
2. При изпълнение на обществената поръчка се задължаваме да осигурим необходимте специалисти за качественото изпълнение на услугата съгласно изискванията на Възложителя.

Приложения: По преценка на участника

**Дата: Подпис и печат: ……………………...**

**ТЕХНИЧЕСКО ПРЕДЛОЖЕНИЕ**

За изпълнение на обществена поръчка с предмет: **„РЕХАБИЛИТАЦИЯ НА ВЪНШНИ ВОДОПРОВОДИ – ЗАХРАНВАЩИ ПОРТАЛ 3 И КЕЙОВО МЯСТО 17-2, „ПИЛОТСКА СТАНЦИЯ“, ВЪЗСТАНОВЯВАНЕ НА ПРОТИВОПОЖАРНИ ХИДРАНТИ И ВОДОПРОВОДНИ ШАХТИ, ПРИСТАНИЩЕ ВАРНА ЗАПАД”*,***

**УВАЖАЕМИДАМИ И ГОСПОДА,**

С настоящото представяме нашето техническо предложение за обявената от Вас открита процедура за възлагане на обществена поръчка с предмет: **„РЕХАБИЛИТАЦИЯ НА ВЪНШНИ ВОДОПРОВОДИ – ЗАХРАНВАЩИ ПОРТАЛ 3 И КЕЙОВО МЯСТО 17-2, „ПИЛОТСКА СТАНЦИЯ“, ВЪЗСТАНОВЯВАНЕ НА ПРОТИВОПОЖАРНИ ХИДРАНТИ И ВОДОПРОВОДНИ ШАХТИ, ПРИСТАНИЩЕ ВАРНА ЗАПАД”*,***

1. **За изпълнение на предмета на поръчката представяме следните срокове:**

Срок за изпълнение на предвидените в поръчката СМР **\_\_\_\_\_\_\_\_\_\_\_\_\_\_\_\_\_\_\_\_ (словом\_\_\_\_\_\_\_\_\_\_\_\_\_\_\_) календарни дни, не повече от 90 календарни дни,**  считано от датата на подписване на Протокола за осигуряване достъп до строителната площадка до подписан констативен протокол между Изпълнител и Възложител.

1. **Гаранционни срокове:**

На основание чл. 160, ал. 4 от ЗУТ, гаранционните срокове са, съгласно посочените в Наредба № 2 от 2003 г. За въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.

Към настоящото представяме предложение за изпълнение на поръчката (Техническо предложение) в съответствие с техническата спецификация и изискванията на възложителя. Участникът описва в свободен текст предложението си за изпълнение на дейностите, предмет на поръчката.

**Участникът следва да приложи,** съгласно приложената методика към документацията**:**

* + **Техническо предложение**, влючващо срок за изпълнение на предвидените в поръчката СМР по предложение на участника, но не повече от 90 календарни дни, считано от датата на подписване на Протокола за осигуряване достъп до строителната площадка. Техническсото предложение следва да бъде изготвено при съблюдаване на изискванията на техническото задание, технически спецификации, изискванията към офертата и условията за изпълнение на поръчката, представено в оригинал.
	+ **Организация и технология за изпълнение на дейностите, предмет на поръчката**,

Описание на предложенията за изпълнението, които да отговарят на изискванията на Възложителя, посочени в указанията, техническата спецификация, на действащото законодателство, на съществуващите технически изисквания и стандарти и да са съобразени с предмета на поръчката, като основните акценти са по отношение на:

- изпълнение на дейностите;

- последователността или взаимообвързаността при изпълнение на дейностите;

- начините (мерките) за постигане на качество;

- действията на участниците за изпълнение на ключовите моменти, и/или организацията, мобилизацията и/или разпределението на използваните от участника ресурси, обвързани с предложението за изпълнение на дейностите.

* **Линеен календарен график -** Предлаганият от участника срок за изпълнение на строителните и монтажни работи (СМР) трябва да бъде в съответствие с приложения линеен календарен график и диаграма на работната ръка за изпълнение на поръчката (във формат на участника), изготвенисъобразно възприетата технология на изпълнение на строително-монтажните работи, предвижданията за организация на строителния процес при изпълнение на конкретните количества и видове строителни и монтажни работи (СМР) на обекта, както и съобразно техническия и ресурсен капацитет на участниците. Графикът е необходимо да отразява началото и края на изпълнението на всеки вид СМР по количествената сметка. В графика да бъдат отразени брой дни, брой работници и вид и брой механизация за изпълнението на всеки вид СМР. Графика да отразява общата продължителност на обекта и да е графично отразяване на **Организацията и технологията за изпълнение на строителството**, предложена от Участника. Участниците следва да предложат реален срок на изпълнение на поръчката.

Участник се отстранява от участие в процедурата, като съответно офертата му не подлежи на оценка, в случай, че в Техническата си оферта не е представил някои или всички от горепосочените компоненти или в тях се съдържа информация противоречаща на представената от възложителя Техническа спецификация и проектната документация.

Участник, при който се констатира несъответствие между предложения срок за изпълнение в Техническото предложение и срока за изпълнение, показан в График за изпълнение на поръчката, както и не съгласуваност между линейния календарен график и работната програма ще бъде отстранен от участие в настоящата процедура.

**Неразделна част от това техническо предложение са:**

***ОБРАЗЕЦ №2***

**Д Е К Л А Р А Ц И Я [[1]](#footnote-1)\***

**ЗА СЪГЛАСИЕ С КЛАУЗИТЕ НА ПРИЛОЖЕНИИЯ ПРОЕКТА НА ДОГОВОР**

Долуподписаният /-ната/ , в качеството ми на \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(посочете длъжността)* на *(посочете фирмата на участника)* - участник в процедура за възлагане на обществена поръчка с предмет: **„РЕХАБИЛИТАЦИЯ НА ВЪНШНИ ВОДОПРОВОДИ – ЗАХРАНВАЩИ ПОРТАЛ 3 И КЕЙОВО МЯСТО 17-2, „ПИЛОТСКА СТАНЦИЯ“, ВЪЗСТАНОВЯВАНЕ НА ПРОТИВОПОЖАРНИ ХИДРАНТИ И ВОДОПРОВОДНИ ШАХТИ, ПРИСТАНИЩЕ ВАРНА ЗАПАД”*,***

**Д Е К Л А Р И Р А М:**

Запознат съм със съдържанието на проекта на договора и приемам клаузите в него.

 г. Декларатор: ­

*(дата на подписване)*

**ОБРАЗЕЦ № 3**

**Д Е К Л А Р А Ц И Я**

за срок на валидност на офертата

Долуподписаният /-ната/ , в качеството ми на \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(посочете длъжността)* на *(посочете фирмата на участника)* - участник в процедура за възлагане на обществена поръчка с предмет: **„РЕХАБИЛИТАЦИЯ НА ВЪНШНИ ВОДОПРОВОДИ – ЗАХРАНВАЩИ ПОРТАЛ 3 И КЕЙОВО МЯСТО 17-2, „ПИЛОТСКА СТАНЦИЯ“, ВЪЗСТАНОВЯВАНЕ НА ПРОТИВОПОЖАРНИ ХИДРАНТИ И ВОДОПРОВОДНИ ШАХТИ, ПРИСТАНИЩЕ ВАРНА ЗАПАД”*,***

**ДЕКЛАРИРАМ, че**

Срокът на валидност на офертата е 6 /шест/ месеца включително, считано от датата определана за краен срок за получаване на оферти.

Дата:Декларатор:

/подпис/

***ОБРАЗЕЦ №4***

**Д Е К Л А Р А Ц И Я**

Долуподписаният /-ната/ , в качеството ми на \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(посочете длъжността)* на *(посочете фирмата на участника)* - участник в процедура за възлагане на обществена поръчка с предмет: **„РЕХАБИЛИТАЦИЯ НА ВЪНШНИ ВОДОПРОВОДИ – ЗАХРАНВАЩИ ПОРТАЛ 3 И КЕЙОВО МЯСТО 17-2, „ПИЛОТСКА СТАНЦИЯ“, ВЪЗСТАНОВЯВАНЕ НА ПРОТИВОПОЖАРНИ ХИДРАНТИ И ВОДОПРОВОДНИ ШАХТИ, ПРИСТАНИЩЕ ВАРНА ЗАПАД”*,***

**Д Е К Л А Р И Р А М, че:**

При изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд.

Известна ми е отговорността по чл. 313 от Наказателния кодекс.

[*дата на подписване*] Декларатор: [*подпис*]:

***Забележка****: Участниците могат да получат необходимата информация, свързана със закрила на заетостта, включително минимална цена на труда и условията на труд от следните институции:*

***- Относно задълженията, свързани с данъци и осигуровки:***

*Национална агенция по приходите:*

*Информационен телефон на НАП - 0700 18 700; интернет адрес: www.nap.bg*

***- Относно задълженията, опазване на околната среда:***

*Министерство на околната среда и водите*

*Информационен център на МОСВ:*

*работи за посетители всеки работен ден от 14 до 17 ч.*

*1000 София, ул. "У. Гладстон" № 67*

*Телефон: 02/ 940 6331*

*Интернет адрес: http://www3.moew.government.bg/*

***- Относно задълженията, закрила на заетостта и условията на труд:***

*Министерство на труда и социалната политика:*

*Интернет адрес: http://www.mlsp.government.bg*

*София 1051, ул. Триадица №2*

*Телефон: 02/ 8119 443*

***OБРАЗЕЦ № 5***

|  |  |
| --- | --- |
|  |  |
| **Наименование на Участника:** |  |
| **Точен адрес за кореспонденция:** | *(държава, град, пощенски код, улица, №)* |
| **Телефонен номер:** |  |
| **Факс номер:** |  |
| **Лице за контакти:** |  |
| **e mail:** |  |

**ДО**

**КЛОН-ТЕРИТОРИАЛНО ПОДЕЛЕНИЕ „ПРИСТАНИЩЕ ВАРНА”**

**ДП „ПРИСТАНИЩНА ИНФРАСТРУКТУРА”**

**ЦЕНОВО ПРЕДЛОЖЕНИЕ**

за изпълнение на обществена поръчка с предмет: **„РЕХАБИЛИТАЦИЯ НА ВЪНШНИ ВОДОПРОВОДИ – ЗАХРАНВАЩИ ПОРТАЛ 3 И КЕЙОВО МЯСТО 17-2, „ПИЛОТСКА СТАНЦИЯ“, ВЪЗСТАНОВЯВАНЕ НА ПРОТИВОПОЖАРНИ ХИДРАНТИ И ВОДОПРОВОДНИ ШАХТИ, ПРИСТАНИЩЕ ВАРНА ЗАПАД”*,***

**УВАЖАЕМИ ГОСПОЖИ И ГОСПОДА,**

Във връзка с обявената процедура за възлагане на горепосочената поръчка, Ви представяме нашето ценово предложение, както следва:

***ОБЩА СТОЙНОСТ за***  изпълнение на СМР в размер на ......................................(словом) ***без вкл. ДДС,*** в т. ч. труд, материали и механизация, необходими изпитвания, оборудване, машини и съоръжения, необходими за достигане на завършеност на дейностите по КСС, на база заданието и на база предложеното от участника техническо предложение. Общата стойност включва допълнително възникнали и непредвидени видове работи, които ще се доказват в процеса на строителството, в размер до 15 % от цената на строително – монтажните работи, изчислени по ценови показатели предложени от участника.

Показатели за ценообразуване на единичните цени в количествено-стойностната сметка, при които е формирана стойността за изпълнение на СМР:

|  |  |
| --- | --- |
| Часова ставка |  |
| Доставно-складови разходи |  |
| Допълнителни разходи:* върху труд;
* върху механизация;
 |  |
| Печалба |  |

Максималният разполагаем финансов ресурс на Възложителя за изпълнение на предмета на настоящата поръчка е в размер на **400 000 лв. без ДДС**

**\* Оферти на участниците, които надхвърлят обявения финансов ресурс ще бъдат отстранени като неотговарящи на предварително обявените от възложителя условия.**

Плащането на Цената за изпълнение на договора се извършва при условията и по реда на Проекта на договор.

1. Декларираме, че предложените от нас цени са **максимални** и определени при пълно съответствие с условията от документацията по процедурата и включват всички разходи по изпълнение на всички работи, дейности, услуги, и др., нужни за качественото изпълнение на предмета на обществената поръчка, включително възнаграждения на екипа от технически лица /ръкводни, работници и служители/ и др., свързани с изпълнението на поръчката, както и такси, печалби, застраховки и всички други присъщи разходи за осъществяване на дейността. Като доказателство прилагаме анализи на единичните цени за всяка позиция от КСС.
2. Единичните цени на видове СМР и дейности са определени на база посочените по-горе елементи на ценообразуване. Същите ще бъдат използвани за формиране на единичните цени за непредвидените разходи, в случай че има такива.
3. Посочената обща цена включва всички преки и косвени разходи **за извършване на строително-монтажните работи**, вкл. тези за подготовката на строителството, за извършването на временните строителни работи, за осигуряване транспорта на машините и заплащането на труда, временната организация на движението, депонирането на негодни почви и строителни отпадъци, промяна в организацията на строителството, охрана на труда, застраховка за професионалната ни отговорност, разходи за геодезическо заснемане, лабораторни проби и изпитвания, разходите за отстраняване на всякакви дефекти до изтичането на гаранционния срок на изпълнените от нас строително-монтажни работии др. присъщи разходи, неупоменати по-горе, необходими за качественото и точно изпълнение на дейностите от обхвата на обществената поръчка.
4. **Цената за изпълнение на договора е формирана съгласно приложената Количествено – стойностна сметка, неразделна част от ценовото ни предложение, окончателна е и не подлежи на увеличение.**
5. Отговорни сме за евентуално допуснати грешки или пропуски в изчисленията на предложените цени.
6. Предложената обща цена е определена при пълно съответствие с условията от документацията за участие в обществена поръчка.

Запознати сме, че:

1. При несъответствие между цената за изпълнение на договора, декларирана от нас в Ценовото ни предложение, и крайната стойност по КСС, неразделна част от ценовото ни предложение, ще бъдем отстранени от участие в процедурата.
2. Ако при прегледа и оценката на представената от нас КСС се установи несъответствие с образеца на Възложителя от документацията за участие - като: липсващи редове и дейности, подмяна на дейности и/или количества, предложени алтернативи, ще бъдем отстранени от участие в процедурата.
3. При установяване на аритметично несъответствие между общата цена и цените за отделните изброени дейности, ще бъдем отстранени от участие в процедурата.
4. При предложена от нас обща цена за изпълнение на обществената поръчка, надхвърляща посочената прогнозната стойност в документацията, както и при предложени цени на дейностите надхвърлящи посочените максимални стойности по пера, ще бъдем отстранени от участие в процедурата.
5. Ако сме включили някъде в офертата си извънплика „Предлагани ценови параметри” елементи, свързани с предлаганата цена (или части от нея), щебъдем отстранени от участие в процедурата.

Декларираме, че сме съгласни заплащането да става при условията и клаузите залегнали в проекта на договора, представен към документацията.

**Приложения:**

1. Количествено–стойностна сметка– попълнена и подписана от участника.
2. Анализи на единичните цени.

 **ПОДПИС и ПЕЧАТ:**

|  |  |
| --- | --- |
| **Дата**  | \_\_\_\_\_\_\_\_/ \_\_\_\_\_\_\_\_\_ / \_\_\_\_\_\_ |
| **Име и фамилия** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Подпис на упълномощеното лице** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Длъжност**  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Наименование на участника** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

1. *Настоящата декларация се попълва задължително от представляващия участника по регистрация.* [↑](#footnote-ref-1)